Zverinac
Zverinac nekad znan i kao Zvirinac, Žverinac i Žvirinac (talijanski: Sférinaz ili Sferina) je otočić u Jadranskom moru u Hrvatskoj, koji administrativno podpada pod Općinu Sali u Zadarskoj županiji.

Geografske karakteristike 

Zverinac je otočić Zadarskog arhipelaga smješten uz sjeveroistočnu obalu Dugog otoka, preko puta Božave, sa kojom je povezan dnevnom brodskom linijom. Zadar - Božava.

Dug je 5,8 i širok do 1,1 km u smjeru sjeverozapad-jugoistok, površine od 4,18 km², sa dužinom obalne crte od 14,274 km. Nije baš razveden, jedine dvije veće uvale Kablin i Zverinac leže na jugozapadnoj obali. Prilično je brdovit, najviši vrh Klis ima 111 metara.

Građen je od vapnenca i obrastao makijom.Uz jugoistočnu obalu leže otočići Šilo i Sparešnjak.
Jedino naselje u kom danas živi 42 stanovnika leži skriveno u unutrašnjosti, nedaleko od uvale Zverinac, koja se koristi kao luka. Stanovnici bave se maslinarstvom, vinogradarstvom, ovčarstvom i ribarstvom (i turizmom u posljednje vrijeme).

Historija 

Otok je bio naseljen još od antičkih vremena, o čemu svjedoče nalazi keramike i mozaika u uvali Poripišće. Prvi put je dokumentiran 1451. pod imenom Surian, a 1501. pod imenom -Zvirinaz.

Još od srednjeg vijeka davan je kao feud u zakup zadarskoj aristokraciji, isprva
porodici Begna, a od 1690. do 1835. porodici Fanfogna. Fanfogne su 1746. u mjestu podigli manju baroknu palaču, a na brdu iznad mjesta crkvicu sv. Ignacija Lojole.

Zverinac je bio usko povezan sa nedalekom Božavom, zna se da je do 1690. bio Božavske parohije, a nakon tog samostalna kapelanija.

Transport 
Zverinac je povezan dnevnim brodskim linijama sa Zadrom, i na taj način i sa ostalim susjednim otocima; Rivnjom, Sestrunjem, Istom, Molatom i Božavom na Dugom otoku.
.

Izvori

Vanjske veze 

 Zverinac 
 Zverinac na karti Jadrana 

Srednjodalmatinski otoci
Otoci u Hrvatskoj